Famke Janssen

Famke Beumer Janssen (født 5. november 1964 i Amstelveen) er en nederlandsk skuespiller og tidligere modell. Hun er best kjent for sine roller i James Bond-filmen GoldenEye, TV-serien Nip/Tuck, «Jean Grey/Phoenix» i X-Men-filmene, «Lenny Mills» i Taken-filmene og i Netflix-serien Hemlock Grove som «Olivia Godfrey». Janssen er også en UNODC Goodwill Ambassador for Integrity.

Bakgrunn

Tidlig liv og familie 
Janssen ble født i Amstelveen i Nederland, som den eneste brunetten i en familie med blondiner. Ved siden av å snakke hollandsk, lærte Janssen seg å snakke engelsk, tysk og fransk. Hun har to søstre, Antoinette Beumer (regissør) og Marjolein Beumer (skuespiller). Janssen flyttet til USA i 1984 og begynte å arbeide profesjonelt som modell. Hun arbeidet for Elite Model Management og hadde oppdrag for Yves Saint-Laurent, Chanel og Victoria's Secret.  

Janssen studerte også litteratur ved Columbia University før hun flyttet til Los Angeles og begynte sin skuespillerkarriere.

Personlig liv 
Janssen bor i Greenwich Village i New York City. Hun var gift med forfatter/regissør Tod Culpan Williams, sønn av arkitekten Tod Williams, fra 1995 til 2000.

Skuespillerkarrière 
Etter å ha flyttet til California, fikk Janssen sin første rolle, i en gjesterolle i episoden «The Perfect Mate» i science-fiction serien Star Trek: The Next Generation og litt senere i den populære serien Melrose Place. Hennes første filmrolle var sammen med Jeff Goldblum i Fathers & Sons (1992). Samme år fikk Janssen tilbud om en rolle i Star Trek: Deep Space Nine, men avslo dette da hun foretrakk å spille i filmer. I 1995 spilte hun så sammen med Pierce Brosnan i hans første James Bond-film, GoldenEye, i rollen som «femme fatale» Xenia Onatopp.

Janssen spilte superhelten Jean Grey/Phoenix i X-Men, X-Men 2 og X-Men: The Last Stand. Hun spilte også i filmene Lord of Illusions, The Faculty, House on Haunted Hill, I Spy, Rounders, Deep Rising og Hide and Seek.  I tillegg hadde Janssen en fremtredende rolle i den populære TV-serien Nip/Tuck, som den forførende og manipulative transkvinne Ava Moore.

Janssen har slåss mot å få samme type roller, og har vært med i Woody Allens film Celebrity, Robert Altmans Gingerbread Man, John Irvins City of Industry, Ted Demmes  Monument Ave og ble nylig belønnet med the Special Jury Best Actress Award ved The 2007 Hamptons Film Festival for sin rolle som den kvinnelig biljardspilleren i Chris Eigemans Turn the River.  

I 2003 fikk hun prisen the International Star of the Year; i 2004 vant hun the Hollywood Life Breakthrough Artist of the Year for sitt arbeide i serien Nip/Tuck; og i 2006 fikk hun priser ved the Hamptons Film Festival. Samme år takket hun nei til den kvinnelige hovedrollen i Terminator 3: Rise of the Machines.

28. januar 2008 ble Janssen utnevnt som en FN-Goodwill Ambassador for Integrity på the Second Conference of the States Parties to the United Nations Convention against Corruption, avholdt i Nusa Dua på Bali.

Priser og nominasjoner 

Listen under er ikke komplett, se Internet Movie Database – Famke Janssen: Awards

Saturn Award (Academy of Science Fiction, Fantasy & Horror Films, USA)
 2007 – Vinner – Beste kvinnelige birolle – X-Men: The Last Stand

Hamptons International Film Festival 
 2007 – Vinner – Special Prize – Turn the River 
 2007 – Vinner – Special Recognition: Best Actress – Turn the River 
 2006 – Vinner – Golden Starfish Award for Career Achievement

High Falls Film Festival 
 2006 – Vinner – Susan B. Anthony 'Failure is Impossible' Award

Utvalgt filmografi 
Listen under er ikke komplett, se Internet Movie Database – Famke Janssen
 2015 – Taken 3, film
 2012 – Taken 2, film
 2008 – Taken, film
 2007 – Turn the River , film
 2006 – X-Men: The Last Stand, film
 2004–2005 – Nip/Tuck, TV-serie 9 episoder
 2003 – X-Men 2, film
 2002 – I Spy, film
 2000–2001 – Ally McBeal, TV-serie 2 episoder
 2000 – X-Men, film
 1998 – The Gingerbread Man, film
 1995 – GoldenEye, film
 1994 – Melrose Place, TV-serie 1 episode
 1992 – Fathers & Sons, film
 1992 – Star Trek: The Next Generation, TV-serie 1 episode

Trivia 
Hennes navn skal uttaleles som Fahm-Kuh Yan-Sin. Navnet betyr liten jente på vest-frisisk, det lokale språket i den hollandske provinsen Friesland.   

Janssen eier en boston terrier med navnet Licorice, som hun ofte reiser sammen med.

Janssen spilte en mutant i episoden av Star Trek: The Next Generation som hun var med i, og spilte flere scener sammen med Patrick Stewart. Janssen spilte også mutant senere i filmene X-Men, X-Men 2 og X-Men: The Last Stand, og igjen spilte hun mot Stewart.

Janssen er den hollandske stemmen på the Studio Tram Tour i alle Disney-parker.

Referanser

Eksterne lenker 
 
 Google: Bildesøk på Famke Janssen

Nederlandske skuespillere
Nederlandske modeller
Skuespillere i Star Trek: The Next Generation
Personer fra Amstelveen